PSL เด้ง 3% นักลงทุนเก็งกำไร หลังค่าระวางเรือพุ่งแตะ 1,379 จุด
PSL เด้ง 3% นักลงทุนเก็งกำไร ตามค่าระวางเรือขึ้นแตะ 1,379 จุด พร้อมกับปัจจัยบวกเรือรัตนะ นารี ซึ่งเป็นเรือขนาดแฮนดี้ไซส์ของบริษัทฯ ได้ทำสัญญาเช่าระยะยาวราว 12 เดือน กับบริษัท Transcend Marine Pte Ltd. ประเทศสิงคโปร์
PSL เด้ง 3% นักลงทุนเก็งกำไร ตามค่าระวางเรือขึ้นแตะ 1,379 จุด พร้อมกับปัจจัยบวกเรือรัตนะ นารี ซึ่งเป็นเรือขนาดแฮนดี้ไซส์ของบริษัทฯ ได้ทำสัญญาเช่าระยะยาวราว 12 เดือน กับบริษัท Transcend Marine Pte Ltd. ประเทศสิงคโปร์
10 มี.ค. 2566

ผู้สื่อข่าวรายงานว่า วันนี้ (10 มี.ค. 66) บริษัท พรีเชียส ชิพปิ้ง จำกัด (มหาชน) หรือ PSL ล่าสุด ณ เวลา 11:06 น. อยู่ที่ระดับ 14.80 บาท บวก0.40 บาท หรือ 2.78% สูงสุดที่ระดับ 14.80 บาท ต่ำสุดที่ระดับ 14.30 บาท ด้วยมูลค่าการซื้อขาย 126.44 ล้านบาท

โดยจะเห็นว่าราคาหุ้น PSL ปรับตัวขึ้นรอบใหม่อาจเป็นเพราะนักลงทุนเข้าเก็งกำไรตามค่าระวางเรือ (BDI) ที่เป็นขาขึ้น ล่าสุดมาอยู่ที่ระดับ 1,379 จุด จากเดิมที่ลงไปต่ำสุดเมื่อวันที่ 16 ก.พ. 66 อยู่ที่ 530 จุด โดยทำให้ดัชนีค่าระวางเรือขึ้นมา 849 จุด หรือ 160.18%
นอกจากนี้ ก่อนหน้า PSL เปิดเผยว่า เรือรัตนะ นารี ซึ่งเป็นเรือขนาดแฮนดี้ไซส์ของบริษัทฯ ได้ทำสัญญาเช่าระยะยาวเป็นระยะเวลา 10 ถึง 12 เดือน กับบริษัท Transcend Marine Pte Ltd. ประเทศสิงคโปร์ ในฐานะผู้เช่า นับตั้งแต่วันที่ 4 มี.ค.66 โดยมีอัตราค่าระวางขั้นต้นแบบผันแปรที่ 89.5% ของอัตราค่าระวางเฉลี่ยในช่วง 15 วันก่อนหน้า ของดัชนี Baltic Exchange Handysize Index (BHSI) ซึ่งในปัจจุบัน อัตราค่าระวางแบบผันแปรดังกล่าว อยู่ที่ประมาณ 8,200 เหรียญสหรัฐต่อวัน